#  **Küldöttgyűlési beszámoló**

## Horváth Tamás

### Gazdasági elnökhelyettes

### ELTE TTK HÖK

###

### 2015.11.29. – 2016.02.05.

## Időrendi Bontás

|  |  |
| --- | --- |
| 2015.11.30. | TTK HÖK Választmány |
| 2015.12.01. | TTK HÖK Küldöttgyűlés |
| 2015.12.07. | TTK HÖK Választmány |
| 2016.01.28. | LEN egyeztetés |
| 2016.01.29. | Nyílt nap |

Ezen kívül természetesen több személyes egyeztetésen, megbeszélésen vettem részt.

# **Gazdasági ügyek**

Január elsejével új gazdálkodási év kezdődött meg. Tavaly december elejéig lehetett beküldeni a különböző megrendeléseket, teljesítésiekt. Nekünk csak a TÜSZ teljesítési igazolás volt esedékes.

A tavalyi év költségvetési beszámolóját még nem tudtam elkészíteni. Ennek az-az oka, hogy nem állnak rendelkezésre a megfelelő adatok a költésekről. 2015 év végén kaptunk egy friss analitikát a november végi adatokig bezárólag. Miután leellenőriztem, jeleztem, hogy több helyen eltérések vannak benne főleg a gólyatáboroknál. Ezen a héten azt a választ kaptam, hogy 1-2 héten belül várható a teljes körű elszámolás a tavalyi évről. Még egy kis türelmet kérek ezzel kapcsolatban.

Életbe lépett, az új irodaszeres közbeszerzés, mely véleményem szerint nagyon kedvező lett.

A déli hallgatói irodába szükségessé vált toner rendelése. Ennek beszerzése megindult, azonban az Egyetem új gazdálkodási rendszerre való átállása miatt jelenleg még várnunk kell ennek teljesülésére.

A két irodában egyre rosszabb állapotban vannak az irodabútorok (székek). Ennek megoldására megindítottuk 12 db tárgyalószék és 1 db forgósszék beszerzését. A gazdasági átállás illetve a 3/2016-os számú kancellári utasítás miatt azonban ez a folyamat is szünetel.

A kancellári utasítás visszavonásáig csak alaptevékenységekkel kapcsolatos költéseket lehet folytatni, Az olyan beszerzések, melyek **nem halaszthatatlanok vagy nem  szabályzati kötelezettségűek nem lehetséges.**

**Két ELTE HÖK-ös kérésnek tettünk eleget januárban. Mint tudjátok, nincs a hallgatói rendezvényszervezésre keret-megállapodás. A szervezési kérdések tisztázása miatt, össze kellett gyűjtenünk az idei év tervezett rendezvényeit, különböző specifikációkkal.
A másik kérés a 2016-os költségvetési tárgyalásokhoz kapcsolódott. Meg kellett meghatározni az egyes költségvetési sorokhoz tartozó összegeket, mennyire lenne szükségünk idén. Mindkét feladatban Hoksza Zsolt volt a segítségemre.**

Az iskolaszövetkezeten keresztüli kifizetések hamarosan megindulnak. Ezzel kapcsolatosan, pótoltam az utalási listákban lévő hiányzó adatokat.

# **Egyéb**

* Decemberben megkeresést kaptam azzal kapcsolatban, hogy tudjuk-e valamilyen formában támogatni az ELTE KCSSK-ban megrendezésre kerülő BAMBI IX. rendezvényt. Az egyeztetéseket követően végül 600 db. borítékkal segítettük a rendezvény megvalósulását.
* A déli irodában már rég óta gond volt a fűtéssel/hűtéssel. Miután már csak kabátban és kesztyűben lehetett bent maradni az irodában, az üzemeltetéssel többszöri egyeztetés után sikerült megjavítani a rendszert. A munkálatok során szükségessé vált hibajavító festés is megtörtént.
* Az Informatikai Kar felhívására, igényeltünk tőlük 3 db használt számítógépet, melyek még sok évig használhatóak. Az igénylést rögzítették, reméljük minél hamarabb átvehetjük őket.
* Lassan egy éve, hogy a HÖK reformhoz kapcsolódóan kérdőívet készítettünk a hallgatókkal. Úgy gondoltam, hogy kellene egy újat készíteni, ezért felvetettem az ötletet Matyinak és Zsoltnak. Az ötlet szóba került a Tisztségviselői ülésen, jelenleg pedig már a megvalósulás útján van.
* A déli irodában januárban ismét letiltásra került két végpont, kértem az IIG-től ezen tilalmak feloldását.
* Rendhagyó módon most félév végén is tartottunk tisztségviselői értékelést, és a képviselőket is bevontuk a kitöltésbe. Habár többször felhívtam a figyelmet a fontosságára és a kitöltési határidőt is többször módosítottuk nagyon kevés értékelés jött. Az értékelés eredményeit kiküldtem a tisztségviselőknek.

# **Delegáltságok**

Delegáltságaimnak a 2016.02.01-ei Választmány kivételével minden esetben eleget tettem.

***Az alakuló Küldöttgyűlésen nem fogok újraindulni, így kérem aki érdeklődik a tisztség iránt az bátran keressen meg bármely kommunikációs elérhetőségen. A felkészítés februárban kezdődik.***

**Köszönöm, hogy elolvastad beszámolómat! Ha kérdésed merült fel a beszámolómmal kapcsolatban, keress bátran személyesen vagy valamely kommunikációs csatornán!**

**Nagyigmánd, 2016. 02. 05.**

**Horváth Tamás**

**Gazdasági Elnökhelyettes**

**ELTE TTK HÖK**